ตอนแรกเป็นเหมือนหัวสิว เช็ดทำความสะอาดทุกวันจนหาย แต่สักพักเริ่มเป็นตุ่มนูนแข็งขึ้นมา ไม่เคลื่อนที่ กดไปแล้วรู้สึกเจ็บ ลองพยายามบีบก็ไม่มีหนองออกมา เป็นมาได้อาทิตย์นึงแล้วไม่หายสักที ตอนแรกคิดว่าแค่ขาสีกันจนเป็นแผล แต่ตอนนี้เป็นตุ่มนูน อยากทราบว่ามันคืออะไรค่ะ ตอนนี้เดินลำบากมากพอขาโดนตุ่มก็เจ็บ
สวัสดีค่ะ อาการเป็นตุ่มแข็งบริเวณต้นขา เป็นตุ่มนูน คล้ายตุ่มสิว อาจจะเกิดจาก ตุ่มจากรูขุมขนอักเสบหรือมีการติดเชื้อราหรือเชื้อแบคทีเรียร่วมด้วย สาเหตุอื่นๆเช่น เป็นตุ่มจากผื่นภูมิแพ้ผิวหนัง ผื่นแพ้หรือระคายสัมผัส ฝีซึ่งเป็นการติดเชื้อแบคทีเรียที่ผิวหนัง หรือถ้าเป็นตุ่มใหญ่เป็นดานแข็งเป็นก้อน อาจนึกถึงชั้นไขมันอักเสบได้เช่นกันในเบื้องต้น สามารถใช้น้ำเปล่าสะอาดหรือน้ำสบู่อ่อนๆที่ไม่ก่อให้เกิดการระคายเคืองล้างเบาๆภายนอก ไม่ไปแกะเกาบริเวณที่เป็น หลีกเลี่ยงสิ่งกระตุ้นใดๆที่ทำให้มีอาการ และถ้าอาการยังเป็นมากขึ้นเรื่อยๆ ตุ่มเริ่มลุกลาม ปวด เจ็บ มีตุ่มหนองให้เห็น อาจเป็นการติดเชื้อที่ผิวหนังร่วมด้วย ควรไปพบแพทย์เพื่อตรวจเพิ่มเติม